‘जंग और प्यार में सब चलता है यार, यह डॉयलाग बॉलीवुड फिल्म ‘जंग का है। कुछ इसी तरह की कहानी वाहन चोर गिरोह के मास्टरमाइंड अभिरंजन कुमार उर्फ बिट्टू की भी है। वह बीएससी की पढ़ाई के साथ-साथ दवा कंपनी में एमआर (मेडिकल रिप्रजेंटेटिव) की जॉब भी कर रहा था। लेकिन, वैशाली के जन्दाहा की एक लड़की से आंखें चार होने के बाद जिंदगी बदल गई। माशूका को खुश रखने के लिए उसकी हर चाहत पूरी करने का प्रयास करता था। पहले तो अपनी कमाई की राशि खर्च की, लेकिन उसमें कमी आने लगी तो एक दिन उसने अपराध की दुनिया में कदम बढ़ा दिया। वाहन चुराने के धंधे में इतना आगे बढ़ गया कि गिरोह खड़ाकर सरगना बन गया।